Linnéa Myhre

Linnéa Solli Myhre (født 16. april 1990 i Molde) er en norsk forfatter, podcaster og blogger.

Biografi 
Linnéa Myhre ble først kjent for offentligheten som blogger. Bloggen hennes var blant landets mest leste, med daglig besøk av over 30 000 unike lesere. Hun ble i 2011 kåret til årets beste blogger under Vixen Blog Awards og Costume Awards. 

Den 29. november 2011 startet nettserien «La Linnéa Leve» med Linnéa Myhre og Andreas Øverland på nettsidene til NRK. Serien handlet om psykiske lidelser og tok utgangspunkt i Myhres depresjon, som hun hadde fått psykologbehandling for gjennom mange år.

Myhre ga ut romanen Evig søndag i 2012. Boka er definert som roman, men ligger tett opp til virkeligheten ettersom den følger ett år i hennes liv. I løpet av dette året begynner hun etter hvert motvillig å gå til psykiater for sine depresjoner, og Myhres problemer med tungsinn og spiseforstyrrelse står sentralt i boka. Første opplag på  bøker ble solgt på lanseringsdagen. For boka mottok hun i 2012 Tabuprisen fra Rådet for psykisk helse.

Myhres andre roman Kjære ble utgitt i oktober 2014. Bok nummer tre, Hver gang du forlater meg, kom i 2016. I 2019 kom Myhres fjerde roman. Meg, meg, meg.

Høsten 2014 var Myhre deltaker i underholdningsprogrammet Skal vi danse på TV 2 og ble nummer tre. I 2019 var hun deltager på TV3 Camp Kulinaris der hun til slutt endte på andreplass. I 2021 var hun å se i Bloggerne. Hun deltok også i sesong 2 av Kompani Lauritzen, der hun endte på andreplass bak skuespiller Carl Martin Eggesbø.  

Myhre ble i 2010 utpekt av Anne-Kat. Hærland som hennes egen arvtaker som ung, kvinnelig stemme i offentligheten. Hun ble kåret til Norges mest sexy kvinne av tidsskriftet Mann. 

Myhre har drevet podcasten Kvinneguidens venner sammen med Stine Melbø. Podcasten ble startet i 2018, og ble videreført av VGTV under navnet «Venner av Internett» i 2021, da Myhre ble en del av VG og Max Social. Høsten 2020 lanserte hun VGTV-podcasten «Gi meg alle detaljene», der hun tar for seg skandaler og minneverdige hendelser i kjendisnorge. 

Gi meg alle detaljene ble lansert som en coffee table-bok i april 2021, og ble derved starten på VG forlag. Boka inneholder de usensurerte podcast-manusene, flere hundre bilder, private kommentarer og tekstmeldinger. 

Høsten 2021 debuterte Myhre som VGTV-programleder med blogg-programmet «Da vi styrte internett», der hun tok for seg detaljer om karrieren og kjendislivet til bloggerne Kristin Gjelsvik, Anna Rasmussen, Julianne Nygård, Trine Grung og Stina Bakken.

Myhre og VGTV vant to priser for «Gi meg alle detaljene»-universet under mediekåringen Digiday Media Awards i 2022.

Melodi Grand Prix Junior 2002 
Som en del av trioen Mabelin deltok Myhre i den første utgaven av MGPjr i 2002 med «Det var en gang».<ref name="mgpjr">{{Kjelde www|url=http://www.klikk.no/produkthjemmesider/herogna/article750902.ece|tittel=Se så søt surpompen var!|vitja=12. januar 2016|dato=29. mars 2012|etternamn=Adamsen|førenamn=Knut Henning|utgjevar=Her og Nå}}</ref> Bidraget kom på tiende- og sisteplass med ti poeng. «Det var en gang» er med på albumet Melodi Grand Prix Junior 2002, som lå ti uker på VG-lista med en fjerdeplass som beste plassering.

 Bibliografi 
 
 
 
 
 Linnéa Myhre (2021). Gi meg alle detaljene Vega Forlag.
 Linnéa Myhre og Wenche Andersen (2022). Matglede'' Kagge Forlag.

Referanser

Kilder
 Presentasjon av Linnea Myhre i Forfatterkatalogen på Forfattersentrums nettsider

Eksterne lenker 
 
 
  Alt du vet er feil – Linnéa Myhres blogg
  La Linnéa leve på NRK P3
Samtale med Linnéa Myhre på FLYT-festivalen – lydopptak ved Bergen Offentlige Bibliotek 26. oktober 2019
Kjære Linnéa Myhre – lydopptak ved Bergen Offentlige Bibliotek 20. januar 2015

Norske bloggere
Skal vi danse-deltakere
Personer fra Molde kommune
Deltakere i Melodi Grand Prix junior